钦定古今图书集成/明伦汇编/氏族典/第298卷 > 《廖用贤尚友录》 > 姜肱
## 钦定古今图书集成/明伦汇编/氏族典/第298卷 > 《廖用贤尚友录》 > 姜肱

按《后汉书姜肱传》：“肱字伯淮，彭城广戚人也。家世名
族。肱与二弟仲海、季江，俱以孝行著闻，其友爱天至，
常共卧起。肱博通《五经》，兼明星纬，诸公争加辟命，皆
不就。二弟名声相次，亦不应征聘，时人慕之。肱尝与
季江谒郡，夜于道遇盗，欲杀之。肱兄弟更相争死，贼
遂两释焉。后与徐穉俱征，不至。桓帝乃下彭城，使画”
工图其形状。肱卧于幽暗，以被韬面，言感眩疾，不欲
出风，工竟不得见之。中常侍曹节等专执朝事，新诛
太傅陈蕃、大将军窦武，欲借宠贤德以释众望，乃白
征肱为太守。肱得诏，乃隐身遁命，远浮海滨。再以元
𫄸聘，不就，即拜大中大夫。诏书至门，肱使家人对云：
“久病就医，遂羸服间行，窜伏青州界”中，卖卜给食，历
所乃还。熹平二年，终于家。弟子陈留刘操追慕肱德，
共刊石颂之。